text: Kampagne for cykelhjelme
  22 december 2011 kl. 16.19
  I november kom en gymnasieelev fra Kolding alvorligt til skade i en ulykke. Han bar ikke cykelhjelm. Nu har en gruppe piger på Munkensdam Gymnasium lavet en kampagne for at få de andre elever til passe på hovedet.
  De har blandt andet fået en aftale med en lokal cykelhandler om rabat på cykelhjelme.
  I begyndelsen af det nye år får gymnasiet besøg af Rådet for Sikker Trafik, der skal sætte ekstra fart på kampagnen.
  